ALƔU AMAḌLAN N TUDERT
LWAḤID DI TALWIT
ⴰⵍⵖⵓ ⴰⵎⴰⴹⵍⴰⵏ ⵏ ⵜⵓⴷⴻⵔⵜ ⵍⵡⴰⵃⵉⴷ ⴷⵉ ⵜⴰⵍⵡⵉⵜ
LWAḤID DI TALWIT
ⴰⵍⵖⵓ ⴰⵎⴰⴹⵍⴰⵏ ⵏ ⵜⵓⴷⴻⵔⵜ ⵍⵡⴰⵃⵉⴷ ⴷⵉ ⵜⴰⵍⵡⵉⵜ
Tazwara
S tmuɣli ɣer teɣtest A/RES/72/130 yerzan aberreḥ akken yal 16 Mayu n yal aseggas, ad yili d Ass Agraɣlan n tudert Lwaḥid di Talwit, i d-yessufeɣ Ugraw n Yiɣlanen Yedduklen ass n 08 Cuṭember 2017 iɣef mtafaqent 193 n tmura tiɛeggalin,
S tmuɣli ɣer usaned n Wass Agraɣlan n Tudert Lwaḥid di Talwit i d-yellan sɣur Tdukli Tafriqit ( Deg usqamu-s n talwit d teɣlist, di temlilit tis 891 n useggas 2019), sɣur daɣen n Umussu n Tmura Ur Idreren (Caracas 2019),
S tmuɣli daɣen ɣer usaned i d-yellan sɣur waṭas n temdinin d tmanaɣin deg umaḍal s ubrid n wulɣu n de Düsseldorf (Asanay Agraɣlan n Yiselwayen n Tɣiwanin i tudert lwaḥid, Ɣuct 2019), i s mtafaqen akken ad sfugulen yal aseggas Ass Agraɣlan n Tudert Lwaḥid di Talwit,
S tmuɣli ɣer wass-a ideg mazal tugdi n wayeḍ tettili d tamentilt n war amsameḥ gar yimdanen, rnu ɣur-s idles n « yal wa i yiman-is » yettawi ɣer ccwal aserti, adamsan, imetti d uwnaḍan i yettḍuṛṛun Talwit,
S tmuɣli ɣer yimelyaṛen n tlawin d yirgazen i yettidiren yakan lwaḥid s tḥerci yufraren, bnan tudert-nsen s wazalen n usuref d usaɛef,
S tmuɣli dakken nekni s yimdanen yal wa yuḥwaǧ wayeḍ i bɣun ilin yiẓuṛan-nneɣ, tiflesin-nneɣ, idles-nneɣ, aẓayer-nneɣ imetti, d yimukan ideg nella d wamek i nettidir,
S tmuɣli dakken yeɣṣeb fell-aɣ lḥal akken ad nṛebbi tisutwin timeẓyanin ɣef Yidles n Talwit akken imeqqranen n uzekka ad bnun imal-nsen yal wa lwaḥid d wayeḍ mačči yal wa mgal wayeḍ.
Aberreḥ
Nekni, s yiɣermanen d tɣermanin n umaḍal, nekni s yimḍebbren isertiyen, idamsanen d yimettiyen, nberreḥ-d s ujerred-nneɣ deg Wulɣu Amaḍlan n Tudert Lwaḥid di Talwit ilmend n «Umsameḥ dtdukli d umsefham d umɛwan, ad d-nsenfali ɣef lebɣi-nneɣ lqayen n tudert lwaḥid d leqdic s tdukli, ad neddakel ɣas nemxalaf, ɣas d leṣnaf, i wakken ad nebnu amaḍal imezgi ɣef lsas n talwit d umɛwan akked tumert ».
SEG TEƔTEST A/RES/72/130.
S uttekki-w deg Wulɣu Amaḍlan n Tudert Lwaḥid di Talwit, ttwaqneɣ s yisem-iw d taɣermant, syisem-iw d aɣerman akken :
Setɛerfeɣ s tigda gar meṛṛa iɣermanen d tɣermanin rnu ɣur-s ad setɛerfeɣ s wassaɣen i ɣ-yesdukklen,
- Ad bnuɣ tiqenṭyar, ad sdermeɣ leṣwaṛ i ɣ-iferrqen,
- Ad sfuggleɣ Ass Agraɣlan n Tudert Lwaḥid di Talwit s uqader n yidles d wansayen n yal tamnaḍt, nru ɣur-s ad d-suddseɣ tigawin yerzan asegmi d yirmad n usḥulfu,
- Ad qeddceɣ akked tuddsiwin tiɣelnawin akken ad tent-welheɣ ad d-slalent tignatin iwulmen i Tudert Lwaḥid di Talwit.
S yisem-iw d ufrin naɣ d ufrin aɣiwan, amnaḍan naɣ aɣelnaw :
- Ad seḥbibreɣ ɣef Tudert lwaḥid di Talwit s usteɛref d uqader n yal tawsit, ad nnaɣeɣ mgal tamḥeqranit n yimdanen akken ad sisehleɣ tudert yezdin di tumert ɣef uswir n temdinin,
- Ad sbeɣseɣ tadukkli d tezdit gar yimdanen di tmetti s leqdic akked tzemmar yeddren yellan di tmetti ilmend n lebni n laman seg yal idis, akken daɣen ad tili tagnit i usnerni n uḥulfu n uttekki di tmetti ɣer meṛṛa tiɣermanin d yiɣermanen,
- Ad sbeddeɣ tistṛtijiyin ara iwulmen Tudert Lwaḥid d Leqdic Lwaḥid s yirmad ara iqerrben ɣer yimdanen s usishel n umsawel gar meṛṛa tiɣermanin d yiɣermanen.
S yisem-iw d timḍebbert naɣ d imḍebber n termist :
- Ad qeddceɣ ilmend n tdamsa ara iqadren tudert d lḥerma n yimdanen, ara yefken azal i tigawin n umɛwan gar meṛṛa imeskaren,
- Ad sbeɣseɣ talalit n leqdic yezdin ara yefken anamek i tigawin-nneɣ n yal ass, ara yesnernin tirmisin ilmend n tawant d tudert yelhan ara yezdin meṛṛa imdanen ara d-yeglun s lmanfiɛa ara yilin d allal mačči d iswi,
- Ad segmeɣ tigawin, ad ḥadreɣ akken ur yettili umihi n yirmad idamsanen ɣef tewsit tabyulujit akked ḥemmu n uneẓwi, ad smerseɣ tisertiyin yebnan ɣef tigda ladɣa di lexlaṣ n yixeddamen, yebnan daɣen ɣef tigda gar yirgazen d tlawin.
S yisem-iw d amalway n tesreḍt :
- Ad qedceɣ ilmend n umṣaleḥ gar yimdanen s uqader n tewsit-nsen yerzan ama d tasreḍt naɣ taflest.
S yisem-iw d Ixef n Uwanek naɣ n unabaḍ :
- Ad kemmleɣ di leqdic ilmend n umṣaleḥ akken ad fkeɣ afud i talwit d unegmu imezgi ladɣa s lemɛwna akked temɣiwanin, imeqqranen n tesreḍt d meṛṛa idisan n tmetti, ad neddu deg ubrid n umɛawan ideg ara nwelleh imdanen ɣer umsameḥ d usaɛef,
- Ad d-neslal tignatin iwulmen asenqes deg wartigda timettit d tdamsant ladɣa s ugdal n usexdem n yigerdan,
- Ad nessekcem aselmed n Yidles n Talwit deg wahilen iɣurbizen di akk aswiren n walmud.
S yisem-iw d Tuddsa naɣ d Tasudut taɣelnawt naɣ tagraɣlant :
- Ad ḍemneɣ dakken iwellihen akked yimenzayen iɣer tsenned teɣtest A/RES/72/130 n Yiɣlanen Yedduklen ad tettwasuɣel di tilawt d igiten ikmamen,
- Ad fkeɣ afud i yisaragen igraɣlanen yerzan Tudert Lwaḥid di Talwit, ad ttekkiɣ di meṛṛa leqdicat yezdin yerzan asentel-a ɣef uswir amaḍlan.
kab_Latn kab_Latn tzm_Tfng kab_Latn tzm_Tfng kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fao_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn